**Njoftim**

Ministria e Mjedisit, Planifikimit Hapësinor dhe Infrastrukturës pas hyrjes në fuqi të Ligjit Nr.08/L-012 për Odat e Arkitektëve dhe Inxhinierëve në Fushën e Ndërtimit, është duke punuar në hartimin e legjislacionit sekondar të nevojshëm për themelimin e Odës së Arkitektëve dhe Odës së Inxhinierëve në Fushën e Ndërtimit dhe krijimin e organeve të tyre.

Janë miratuar tri (3) Udhëzime Administrative:

- UDHËZIM ADMINISTRATIV (MMPHI) NR.08/2023 PËR PROCEDURËN E ZGJEDHJES SË ORGANEVE TË PËRKOHSHME TË ODËS GJATË MBLEDHJES KONSTITUIVE TË ODËS.

- [UDHËZIM ADMINISTRATIV MMPHI NR.07/2023 PËR PROCEDURËN PËR LICENCIMIN E ARKITEKTËVE TË REGJISTRUAR DHE INXHINIERËVE TË REGJISTRUAR DHE NËNSHKRIMIN E LICENCAVE](https://gzk.rks-gov.net/ActDetail.aspx?ActID=75219).

- UDHËZIM ADMINISTRATIV MMPHI NR.06 /2023 PËR PËRCAKTIMIN E AKTIVITETEVE DHE PËRGJEGJËSIVE PËR LICENCËN E KATEGORISË A DHE KATEGORISË B TË ARKITEKTËVE DHE INXHINIERËVE NË FUSHËN E NDËRTIMIT.

Komisioni i Ministrisë për Themelimin e Odës së Arkitektëve dhe Inxhinierëve në Fushën e Ndërtimit, me datë 11.07.2023 ka përditësuar dhe publikuar Regjistrat e Arkitektëve dhe Inxhinierëve në Fushën e Ndërtimit.

Regjistrat e publikuar mund ti gjeni në faqen zyrtare të MMPHI-së, linku: [MMPHI (rks-gov.net)](https://mmphi.rks-gov.net/Document/Announcements?type=7&subType=9).

Personat e përfshirë në Regjistër, do të njoftohen me kohë lidhur me procedurat e licencimit të cilat do të zhvillohen bazuar në dispozitat ligjore në fuqi.

Personat që nuk kanë aplikuar për përfshirjen në Regjistrin e Arkitektëve dhe Inxhinierëve në Fushën e Ndërtimit në afatin e paraparë kohor, aplikimin mund ta bëjnë pas funksionalizimit të Odës dhe organeve të saj.